##

## Poikkilaakson ala-asteen koulu

## Y:\Hallinto\aa lukuvuosi2012-2013\Suunnittelupohjia\kansioranssi.JPG Lukuvuositiedote 2016-2017

Postiosoite: Käyntiosoite:

# Poikkilaakson ala-asteen koulu Poikkilaakson ala-asteen koulu PL 3613 Puuskaniementie 21 00099 Helsingin kaupunki 00850 HKI

Kotisivut: [**www.poikaa.edu.hel.fi**](http://www.poikaa.edu.hel.fi) Verkkolehti: <http://poikkilaakso.koulublogit.fi/>  Wilma: <https://wilma.edu.hel.fi>
Puhelinnumerot:
rehtori 310 56901 sihteeri (ma, to, pe) 310 64629
apulaisrehtori 310 72181 terveydenhoitaja 310 76761
 (ti, to) 050-5539 314
henkilökunta 310 56903 kuraattori (ti) 050-401 3398
kouluisäntä 310 72692 psykologi (ma) 050-512 5093
 050-4013961

iltavalvoja 310 64118 MLL-iltapäiväkerho 044 971 45 86
 ipjollas@gmail.com

**Työ- ja loma-ajat**

Syyslukukausi to 11.8. – to 22.12.2016
Syysloma vko 42: 17.10. – 21.10.2016
Joululoma pe 23.12. – su 8.1.2017
Kevätlukukausi ma 9.1. – la 3.6.2017
Talviloma vko 8: ma 20.2. – pe 24.2.2017
Lisäksi: ma 5.12. vapaa > la 17.12. joulujuhla

## POISSAOLOT

Huoltajan tulee ilmoittaa oppilaan sairastumisesta mahdollisimman pian luokanopettajalle **puh. 310 56903** tai Wilman kautta.

**Anomus ylimääräisistä lomista tehdään lomakkeelle, joka löytyy koulun kotisivuilta** tai wilman ohjeen mukaisesti (ks. tiedotteet ”Ylimääräisten lomien hakeminen”). Luokanopettaja myöntää 1-5 päivän lomat, rehtori yli 5 koulupäivää kestävät lomat. Toivomme huoltajien harkitsevan tarkkaan ylimääräisten lomien anomista sekä opettavan loman aikana tulevat uudet asiat lapselleen. **Oppilaiden ylimääräisten poissaolojen vuoksi opettaja ei ole velvollinen erityisjärjestelyihin.** Koulussamme anotaan paljon ylimääräisiä lomia, joten esim. koeaikatauluja tai poikkeuspäiviä suunniteltaessa emme voi valitettavasti ottaa huomioon anottuja lomapäiviä.

**HENKILÖSTÖ**

**Luokanopettajat**:
Kontu 1-2 lk:
Kirsi-Maria Ruusu, Elisa Stenberg, Kirsi-Maria Korhonen ja Miia Honkanen

Rivendell 3-4. lk
Jättivuori: Mervi Valta ja Topi Perälä
Peikkopuro: Saara Kourouma ja Juho Lehto

Rohan 5-6. lk
Rautamantu: Juha Alanne ja Kimmo Sundström
Itäputous: Annu Kostiainen ja Emma Gurung

**Muut opettajat:**
Marja-Leena Hakuni (käsityö)
Sanna Kaksonen (erityisopetus)
Ulla Martikainen (resurssiope)
Eija-Riina Moilanen (resurssiope)
Terhi Mykkänen (englanti, saksa)
Liisa Osola (ortodoksiuskonto)
Anssi Pakula (erityisopetus)
Matti Salo (resurssiope)
Katja Viitanen (espanja, englanti)

**Kanslia**Marja-Terttu ”Tepa” Jordman, koulusihteeri (ma, to klo 8-16 ja pe klo 8-15)
Meeri Tanner, koulusihteeri 1.9. alkaen
Marja Riitta Rautaparta, rehtori

**Oppilashuolto**
Lika Honkajuuri, terveydenhoitaja
Linda Jalonen, koulupsykologi
Leena Lindström, koulukuraattori

**Päiväkoti Poikkilaakso**
Leena Särkkä, johtaja
Jessica Elo
Opri Kuskelin-Cevallos
Erja Laine
Riki Lindman
Ulla Pyykkö
Pieta Raitala
Ulla Vänttinen

**Helsingin Palvelukeskus**
Kai Tirkkonen, kouluisäntä
Sanna Harju-Virta, ruokapalveluvastaava
Eila Moilanen, kokki
Adi Ndiaye, ruokapalvelutyöntekijä

**MLL:n iltapäiväkerho**
Nella Nousiainen, vastuuohjaaja
Riikka Sundman, ohjaaja
Toni Kiiskinen, ohjaaja

**SISÄLTÖ
Työ- ja loma-ajat** s. 2
Poissaolot
Henkilöstö
 **Opetusjärjestelyjä** s.4
- Tuntijako, Päivärytmi
- Oppiainelyhenteet
- Suomi toisena kielenä, S2
- Kotikielen opetus
- Katsomusaineet
- Elämänkatsomustieto
- Digitalisaatio, TVT-opetus
- Projekti

**Toimintasuunnitelma 2016-17** s. 5
- Leirikoulu
- Uintiopetus
- Opintokäynnit

**Turvallisuus** s. 6
- Koulun säännöt
- Seuraamukset
- Tapaturmat
- Lääkkeet
- Erityisruokavaliot
- Kiusaaminen on kielletty
- Väkivalta ei kuulu kouluun
- Koulumatkat
- Yhteisistä tavaroista huolehtiminen

**Kodin ja koulun yhteistyö** s. 8
- Vanhempainillat
- Wilma
- Puhelin
- Sähköposti
- Kouluvarusteet
- Oppilaiden puhelimet ja puhelut
- Löytötavarat
- Pova
- Palautetta koulun toiminnasta

**Oppilaan tuki** s. 9
- Kolmiportaisen tuen malli
- Tukitoimet
- Tukiopetus
- Osa-aikainen erityisopetus
- Puheopetus
- Oppilashuoltoryhmä = Monikko

**Koulun hallinto** s. 11
- Johtokunta
- Henkilökunnan koulutus
- Sijaiset

**Arviointi** s. 12
- Tavoitteet
- Jatkuva arviointi
- Itsearvionti
- Arviointikeskustelut
- Lukuvuositodistus
- Stipendit
- Yläaste

**Arjen käytäntöjä** s. 13
- Aamutuokio
- Aamuparkki
- Iltapäivätoiminta
- Kerhot
- Iltakäyttö
- Kierrätys ja kestävä kehitys
- Kouluruokailu
- Myöhästyminen
- Opetustuokio
- Päivänavaus
- Samanaikaisopetus
- Työajat ja –tauot ”siestat”
- Urakointi

**Tapahtumia ja toimintaa** s. 15
- Kuukausikohtaisesti tapahtuma luonnos
- Poikki ja Pinoon
- Osallisuusryhmiä
- **Uusi opetussuunnitelma**
- Huoltajien yhteystiedot
- Liitteet

**TUNTIJAKO**

###

### **PÄIVÄRYTMI**8.30-10 aamupalkki: kaksi oppituntia10-10.30 siesta10.30-12.30 keskipalkki: aamutuokio,  kaksi oppituntia ja lounas12.30-13 siesta13-14.30 iltapäivä-palkki: kaksi oppituntia

### **OPETUSSUUNNITELMA**

Koulumme opetussuunnitelma on laadittu vuosiluokattoman periaatteen mukaisesti, mikä mahdollistaa oppilaiden etenemisen yksilöllisesti ja joustavasti. Opetussuunnitelma löytyy osoitteesta <http://ops.edu.hel.fi>

**KIELIOHJELMA**
Poikkilaaksossa 3. luokan alusta alkava A-kieli voi olla **englanti, espanja ja saksa**. Saksan ja espanjan lukijat opiskelevat toisena A–kielenä englantia 4.luokan alusta alkaen. Kaikki oppilaat aloittavat **ruotsin** opiskelun kuudennella luokalla. Saksan kielen opiskelun puitteissa järjestämme oppilaiden leirikoulutoimintaa Münchenissä sijaitsevan montessorikoulu Aktion Sonnenscheinin kanssa.

**OPPIAINELYHENTEET**

AI äidinkieli
EN englanti
EA espanja
FYKE fysiikka-kemia
KU kuvataide
MA matematiikka
PT perustyöskentely (ai, ma)
SA saksa
TN/TS tekninen käsityö/tekstiilityö
UE ev.lut uskonto
UO ortodoksinen uskonto
UI islam
ET elämänkatsomustieto

BG biologia ja maantieto
HI historia
LI liikunta
MU musiikki
S2 suomi toisena kielenä
TO tukiopetus
YL ympäristö- ja luonnontieto

**SUOMI TOISENA KIELENÄ, S2**
Oppilaat, joille suomi ei ole äidinkieli, saavat lisäopetusta suomen kielessä. Väestörekisterin mukainen kieli ratkaisee opiskeluoikeuden. S2 –opetuksesta vastaavat tänä vuonna luokanopettajat.

### **KOTI- JA YLLÄPITOKIELEN OPETUS**

Mikäli oppilaalla on äidinkielenomainen kielitaito jossakin vieraassa kielessä, hänellä on oikeus koti-/ylläpitokielen opetukseen. Mikäli haluatte lapsellenne ko. opetusta, olkaa yhteydessä luokanopettajaan, koulusihteeriin tai rehtoriin.

**KATSOMUSAINEIDEN OPETUS**

### Katsomusaineiden opetustunnit ovat tiistaiaamuisin. Oppilaan katsomusaine määräytyy väestörekisterin mukaan, siviilirekisteriin kuuluvat saavat halutessaan osallistua evankelisluterilaisen uskonnon opetukseen. Islamin ja ortodoksiuskonnon opetus tapahtuvat Tahvonlahden ja Herttoniemenrannan ala-asteilla. Lukuvuonna 2016-17 kokeilemme katsomusaineiden yhteisiä järjestelyjä, joista tiedotetaan erikseen wilmassa.

### **ELÄMÄNKATSOMUSTIETO**

Siviilirekisteriin kuuluvat lapset osallistuvat elämänkatsomustiedon opetukseen, mikäli huoltajat eivät erikseen halua lastensa osallistuvan uskonnon opetukseen. Elämänkatsomustiedon oppilaiden huoltajilta tiedustellaan uskonnollisiin tilaisuuksiin osallistumisesta. Uskonnolliseen yhdyskuntaan kuuluvat eivät saa osallistua elämänkatsomustiedon opetukseen.

### **DIGITALISAATIO, TVT-OPETUS**

Tieto- ja viestintätekniikan opetusta annetaan koulussamme kaikenikäisille oppilaille. Tietotekniikka ei ole erillinen oppiaine vaan sitä opetetaan eri aineiden tunnilla.

Poikkilaakso on mukana useammassa digitalisaatio-ohjelman hankkeessa . ePortfolio ja Oppikirjaton koulu hankkeiden kautta saamme uusia laitteita, ohjelmia ja koulutusta. Olemme edelleen myös Pelillinen pedagogiikka (Pepe) –hankkeessa.

 **PROJEKTI**Koulussamme toteutetaan joka vuosi poikkitaiteellinen projekti, johon jokainen oppilas osallistuu. Tänä lukuvuonna projektin teema on Aikamatka Suomen historiaan.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**TOIMINTASUUNNITELMA 2016-17**
Koulu laatii toimintasuunnitelman lukuvuoden aluksi Wilmaan ja johtokunta hyväksyy sen syyskuussa. Toimintasuunnitelma on vuosittainen tarkennus opetussuunnitelmaan ja sitä voivat myös huoltajat seurata Wilman Vuosisuunnittelu –välilehdeltä.

**LEIRIKOULU**

Leirikoulu on koulun ulkopuolella järjestettävää opetusta. Opettajat tiedottavat omien luokkiensa leirikoulujen suunnittelu- ja varainkeruutilanteesta.

**UINTIOPETUS**Oppilaat (1-6 lk) osallistuvat opetusviraston järjestämään uintiopetukseen. Tänä lukuvuonna koulumme on vuorossa keväällä keskiviikkoisin 15.3.-5.4. Opettajat tiedottavat järjestelyistä ja aikataulusta tarkemmin.

### **OPINTOKÄYNNIT**

Luokat tekevät opintokäyntejä lukuvuoden aikana. Retkien rahoitukseen olemme saaneet huomattavasti tukea koulumme vanhempainyhdistykseltä (POVA ry), osan matkoista maksamme koulun budjetista. Muutamien retkien rahoitukseen huoltajat ovat halunneet osallistua. Luokan vanhempainilloissa sovitaan opintokäyntien toteutustavoista. Jos opintokäynti kestää koko päivän, koululta saadaan mukaan eväät, jotka pakataan ekologisesti omiin laatikoihin ja juomapulloihin.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**TURVALLISUUS**

**KOULUMME SÄÄNNÖT**

* Käytän asiallista kieltä.
* En kiusaa muita.
* Noudatan aikuisen antamia ohjeita.
* En riko enkä sotke koulun omaisuutta.
* En ota luvatta toisten tavaroita.
* Noudatan koulun aikatauluja.
* En poistu koulun alueelta ilman aikuisen lupaa.
* Jätän päällysvaatteet ja ulkokengät naulakkoon.
* Liikun sisällä rauhallisesti ja metelöimättä.
* Leikin turvallisia välituntileikkejä.
* Annan muille työrauhan.
* Noudatan hyviä ruokailutapoja.

SEURAAMUKSET
Koulun aikuiset puuttuvat kaikkeen sääntöjen vastaiseen käyttäytymiseen ja kiusaamiseen. Kasvatuksellisesti pidämme tärkeänä, että sopimattomasta toiminnasta seuraa aina jotakin ja virheistä opitaan vastaisuuden varalle. Oppilaiden kanssa keskustellaan paljon oikeasta ja väärästä käytöksestä. Sopimattomasta käytöksestä keskustellaan sen aikuisen kanssa, joka tilanteen ensimmäisenä havaitsee. Luokanopettaja ja rehtori osallistuvat myös keskusteluihin tarvittaessa.

Mikäli oppilas tahallaan rikkoo tai sotkee koulun tavaroita, häntä opastetaan hyvittämään tekonsa työllä esim. puhdistamalla sotkemansa pulpetin. Perusopetuslain mukaisesti varsinaisia kurinpitotoimia koulussamme ovat jälki-istunto, kirjallinen varoitus ja määräaikainen erottaminen

TAPATURMAT

Mahdollisen tapaturman sattuessa koulun aikuiset huolehtivat oppilaan hoitoon oppilaan asuinpaikan mukaiselle terveysasemalle (yleensä Laajasalo). Tapaturmasta tiedotetaan huoltajia mahdollisimman pian. Oppilaat ovat vakuutettuja koulumatkojen ja koulupäivien ajaksi, mutta **vakuutus ei korvaa yksityisen lääkärin palveluita**.

 **LÄÄKKEET**Huoltajia pyydetään opastamaan lapsiaan mahdollisten lääkkeiden käytössä. Lapsen tulisi pystyä itsenäisesti huolehtimaan mahdollisesta kouluaikana tapahtuvasta lääkityksestä, **opettajilla ei ole lupaa antaa oppilaille lääkeaineita.** Hätäensiapua jokainen on velvollinen antamaan ja siksi on tärkeää, että koulun henkilöstö on tietoinen esim. oppilaan vakavasta allergiasta ja mahdollisesti mukana olevasta lääkkeestä.

**ERITYISRUOKAVALIOT**
Kaikki erityisruokavaliot ilmoitetaan kouluterveydenhoitajalle ja keittiöön erillisellä lomakkeella, josta tiedotetaan wilmassa.

## KIUSAAMINEN ON KIELLETTY

Kaikki koulun aikuiset puuttuvat kiusaamiseen, sekä henkiseen että fyysiseen. Oppilaiden toivotaan kertovan koulun aikuisille kiusaamisesta heti sen havaittuaan. Tiedotamme asiasta myös oppilaiden huoltajia. Kiusaamisen välttämiseksi toivomme myös kotien keskustelevan lastensa kanssa kiusaamisen ehkäisemisestä!

Hyödynnämme **KiVa** –ohjelman malleja ja koulussa toimii Kiva-tiimi. Lisäksi aihetta käsitellään mm. aamutuokioissa sekä ilmaisukasvatuksen tunneilla. Kiusaamistilanteiden koko käsitelyprosessi löytyy Wilman tiedotteista.

### **VÄKIVALTA ei kuulu kouluun!**

### Väkivallan käyttö on koulussamme ehdottomasti kielletty. Mikäli oppilas kohdistaa vakavaa väkivaltaa toisiin oppilaisiin tai henkilökuntaan, teemme asiasta rikosilmoituksen. Koulussamme on ollut erittäin harvoin väkivaltatilanteita ja toivottavasti tilanne säilyy jatkossakin näin.

## KOULUMATKAT

**Vaaratilanteiden ja vahinkojen välttämiseksi toivomme kodeissa keskusteltavan liikenneturvallisuudesta ja varovaisuudesta etenkin risteyksissä ja ajoradan ylityksissä.**

Suosittelemme kypärän käyttöä pyöräillessä. Samoin toivomme kaikkia autoilijoita huomioimaan koulutien varrella jalankulkijat ja pyöräilijät. Lapsia kouluun kuljetettaessa pyydämme unohtamaan kiireen. Muutaman minuutin myöhästymisen pyytäminen anteeksi opettajalta on pieni asia, lapsi liikenneonnettomuudessa ei ole.

1-2. luokkalaiset kulkevat itsenäiset koulumatkat jalkaisin tai bussilla. Mikäli lasta saatetaan koulumatkalla, voi kouluun myös pyöräillä, mutta pienimmät eivät saa pyöräillä yksin vilkkaassa koulumatkaliikenteessä. 3.-6. luokkalaiset voivat tulla kouluun pyörällä, kypärää tulee käyttää. **Toivomme huoltajien opastavan lastaan turvalliseen koulumatkaan ja liikennesääntöjen noudattamiseen.**

Suurimmalla osalla koulumme oppialista koulumatkat ovat aika lyhyet. Toivomme, että yhä **useampi oppilas kulkisi koulumatkat itsenäisesti**. Näin saisimme lisättyä arkiliikuntaa oppilaiden päivään. Myös aamuruuhka koulun parkkipaikalla helpottuisi ja paikka tulisi turvallisemmaksi.

Koulumme parkkipaikka on kaksiosainen. Etualalla on kääntöpaikka, johon **pysäköiminen on kielletty liikennemerkein**. Kääntöpaikka on tarkoitettu vain lasten noutamista ja tuomista varten. Kääntöpaikalla tulee noudattaa erityistä varovaisuutta. **Mikäli haluatte pysäköidä autonne, on kääntöpaikan ja hiekkakentän välissä turvallinen pysäköintialue.** Koulun takana oleva parkkipaikka on tarkoitettu ainoastaan henkilökunnalle ja tavaraliikenteelle.

Mikäli oppilas asuu koulumme oppilaaksiottoalueella ja koulumatka on yli 2 km yhteen suuntaan, huoltaja voi anoa HSL:n lippua. Matkalippuasioita hoitaa koulusihteeri.

### **YHTEISISTÄ TAVAROISTA HUOLEHTIMINEN**

Toivomme jokaisen huolehtivan rakennuksen siisteyden säilymisestä sekä käsittelevän oppimisvälineitä asianmukaisesti. Mikäli oppilas tahallaan rikkoo tai sotkee kiinteistöä tai oppimateriaalia, oppikirjoja tms, hänen on korvattava ilkivallasta aiheutuneet kustannukset.



KODIN JA KOULUN YHTEISTYÖ

### **VANHEMPAINILLAT**

### Vanhempainiltoja järjestetään lukuvuoden aikana vähintään kaksi/ryhmä. Elo-syyskuun iltojen ajankohdat löytyvät tämän vihkosen takakannesta.

### Vanhempainiltojen vaihtoehtona on mahdollista järjestää iltakoulu, jolloin oppilaat ja vanhemmat ovat koko illan yhdessä koulussa. Lukuvuonna 2016-17 ei järjestetä yhteistä iltakoulua, mutta oppilaat voivat halutessaan osallistua vanhempainiltaan. Muista vanhempainilloista opettajat tiedottavat myöhemmin.

**WILMA**Wilma on kodin ja koulun yhteistyön tärkein väline. Se on sähköinen reissuvihko, jonka avulla on helppo seurata ja selvittää oppilaan poissaoloja sekä vaihtaa viestejä opettajan ja huoltajan kesken. Huoltajien toivotaan käyvän säännöllisesti Wilmassa, opettajat merkitsevät poissaolot Wilmaan ja katsovat samalla tulleet viestit.

Uusien oppilaiden huoltajat voivat olla yhteydessä koulusihteeriin tunnusten saamiseksi, samoin jos tunnukset ovat unohtuneet. **Huoltajan tunnuksia ei saa antaa oppilaan käyttöön!**

Wilman osoite: [**https://wilma.edu.hel.fi**](https://wilma.edu.hel.fi)

## PUHELINErinomainen yhteydenpidon väline on puhelin. Opettajat voi tavoittaa parhaiten aamuisin klo 8-8.30, siestoilla 10-10.30 tai 12.30-13 ja iltapäivisin numerosta 09-310 56903. Tämän lehtisen kannesta löytyy muita numeroita tarvittaessa.

## SÄHKÖPOSTIHenkilökunnan ja oppilaiden sähköpostiosoitteet ovat muotoa etunimi.sukunimi@edu.hel.fi. Opettajien kanssa viestimiseen toivomme käytettävän Wilmaa sähköpostin sijasta.

**KOULUVARUSTEET**Oppilaat saavat käyttöönsä koulusta tarvitsemansa oppikirjat, välineet ja opiskelumateriaalit. Koulun kirjoja ja laitteita on kohdeltava asianmukaisesti. Luokanopettajat tiedottavat käytettävistä oppikirjoista ja niiden mahdollisesta kierrättämisestä. Koulu ei korvaa oppilaiden henkilökohtaisten tavaroiden katoamista, siksi kännykät, rahat ja muu arvokas tavara on suotavaa jättää koulupäivien ajaksi kotiin. Sama ohjeistus on voimassa myös leirikouluissa ja opintokäynneillä.

### Liikuntatunneille oppilaat ottavat erilliset liikuntavaatteet mukaan, liikuntaa opettavat tiedottavat asiasta tarkemmin.

### **OPPILAIDEN PUHELIMET JA PUHELUT**

### Oppilaiden omia kännyköitä ja muita laitteita saa käyttää koulussa vain opettajan luvalla koulutehtävien tekemiseen. **Kännykät ja muut laitteet ovat aina perheiden omalla vastuulla, koulu ei korvaa mahdollisia katoamisia tai särkymisiä.** Koska koululla on tarvittavat välineet tarjolla, emme suosittele omien laitteiden tuomista.

### **LÖYTÖTAVARAT**

Lapset unohtavat kouluun paljon vaatteita ja muuta tavaraa. Säilytämme löytötavaroita lukuvuoden ajan ja sitten ne toimitetaan hyväntekeväisyyteen. Löytötavaroita voi kysellä luokanopettajalta tai kouluisännältä. Koulun juhlien ja tapahtumien yhteydessä on löytötavaranäyttely piazzoilla tai pukuhuoneissa. **Toivomme, että nimikoitte lapsenne vaatteet ja kengät**.

**POIKKILAAKSON VANHEMMAT ry. POVA**

### Poikkilaakson koulun vanhempainyhdistys tukee koulun toimintaa. Järjestämme hauskoja yhteisöllisiä tapahtumia ja pyrimme parantamaan koulun ja kodin yhteistyötä. Pova kokoontuu 2 - 4 kertaa lukukaudessa. Lisätietoja:

### pova.info@gmail.com Tervetuloa mukaan!

### **PALAUTETTA KOULUN TOIMINNASTA**

Otamme mielellämme vastaan palautetta koulumme toiminnasta. Palautetta voi välittää niin opettajien kuin rehtorin kautta.

Olette lämpimästi tervetulleita osallistumaan koulun toiminnan suunnitteluun, esim. toimintasuunnitelma-illassa ja opetussuunnitelmaan liittyvissä tapahtumissa.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**OPPILAAN TUKI**

**KOLMIPORTAISEN TUEN MALLI**

Oppilaan tuessa noudatetaan opetussuunnitelman kolmiportaisen tuen mallia.

1. **Yleinen tuki** on kaikkien oppijoiden oppimisen ja hyvinvoinnin edistämistä. Yleistä tukea ovat esimerkiksi oppimisympäristön yleiset järjestelyt ja monipuoliset työtavat.
2. **Tehostettu tuki** koskee oppilasta, joka tarvitsee oppimisessaan tai koulunkäynnissään säännöllistätukea tai samanaikaisesti useita tukimuotoja. Tehostettu tuki perustuu moniammatilliseen pedagogiseen arvioon. Tehostetun tuen piirissä olevalle oppilaalle laaditaan oppimissuunnitelma.
3. **Erityinen tuki** koskee oppilasta, jolle tehostettu tuki ei riitä. Sen antaminen edellyttää erityisen tuen päätöstä. Ennen päätöstä laaditaan pedagoginen selvitys sekä kuullaan oppilasta ja huoltajaa. Erityisen tuen päätöksen saaneelle oppilaalle laaditaan henkilökohtainen opetuksen järjestämistä koskeva suunnitelma (HOJKS).

**TUKITOIMET**Luokanopettaja kirjaa oppilaan tarvitsemia tukitoimia Wilmaan sitä mukaa, kun niitä kertyy, esim. urakoiden eriyttäminen, oppimisympäristön järjestely, sosiaalinen tuki yms. Jos yleinen tuki ei riitä ja kirjattuja tukitoimia kertyy huomattava määrä, hän keskustelee huoltajien kanssa ja valmistelee yhteistyössä erityisopettajan kanssa pedagogisen arvion. Koulun moniammatillisessa kokouksessa (entinen oppilashuoltoryhmä) sovitaan jatkotoimista ja mahdollisesta oppimissuunnitelman laatimisesta.

## TUKIOPETUS

Oppilaalla on oikeus saada tukiopetusta, mikäli hän jää tilapäisesti opinnoistaan jälkeen. Opettaja ja huoltajat sopivat etukäteen tukiopetuksesta. Mikäli koette lapsellanne olevan tukiopetuksen tarvetta, toivomme teidän ottavan välittömästi yhteyttä luokanopettajaan. Tukiopetusresurssia koulussamme on riittävästi. Tukiopetusta pidetään aamuisin klo 8.00-8.30 tai iltapäivällä oppituntien päätyttyä.

**OSA-AIKAINEN ERITYISOPETUS**
Osa-aikaisen erityisopetuksen tarpeen määrittelevät laaja-alainen erityisopettaja ja opettaja oppilaan koulusuoritusten ja mahdollisten testien perusteella. Resurssin jakamisesta päättävät rehtori ja laaja-alainen erityisopettaja konsultoituaan moniammatillista tiimiä.

Laaja-alainen erityisopettaja tiedottaa oppilaan edistymisestä luokanopettajalle. Kotien kanssa tehdään yhteistyötä ja huoltajia tiedotetaan oppilaan käydessä säännöllisesti erityisopettajan tunneilla. Erityisopettaja voi osallistua oppilaan arviointiin aineissa, joissa on antanut oppilaalle erityisopetusta.

Laaja-alaista erityisopetusta annetaan paljon samanaikaisopetuksena luokan- tai aineenopettajan kanssa. Erityisopetus voi tapahtua myös pienryhmässä tai yksittäin erillisessä tilassa.

**PUHEOPETUS**Laaja-alainen erityisopettaja voi antaa puheopetusta n. 1h /vko ja tämä resurssi on tarkoitettu koko koululle, etusijalla alkuopetusikäiset lapset. Puheopetukseen voivat osallistua vain sellaiset lapset, joiden kodit sitoutuvat harjoittelemaan kotona.

**OPPILASHUOLTORYHMÄ = MONIAMMATILLINEN KOKOUS**Koulussamme toimii moniammatillinen työryhmä, jonka puheenjohtajana toimii rehtori. Lisäksi ryhmään kuuluvat laaja-alainen erityisopettaja, terveydenhoitaja sekä koulukuraattori ja koulupsykologi. Oppilashuolto kokoontuu kerran viikossa (tiistai-iltapäivisin klo 14 alkaen).

Kukin luokka/työpari kutsutaan kokoukseen mukaan kerran syksyllä ja kerran keväällä. Akuuttiajalle opettaja voi tulla käsittelemään pikaista puuttumista tarvitsevia asioita. Psykologi ja kuraattori voivat järjestää yhteisiä konsultaatioaikoja, joissa voi pohtia luokan tai yksittäisen oppilaan asioita moniammatillisesti.

Terveydenhoitaja on tavattavissa kahtena päivänä viikossa (ti ja to), kuraattori (ti/pe) ja psykologi yhtenä päivänä viikossa.



## KOULUN HALLINTOJOHTOKUNTA

Opetustoimen johtosäännön 10 §:n mukaan johtokunnan tehtävänä on, ellei toisin ole määrätty

* huolehtia koulun ja oppilaitoksen kasvatuksen ja opetuksen kehittämisestä
* huolehtia koulun ja oppilaitoksen sekä ympäröivän yhteiskunnan välisestä yhteistyöstä,
* antaa järjestyssäännöt ja huolehtia työrauhan ylläpitämisestä sekä laatia vuosittain siihen liittyvä toimenpideohjelma,
* hyväksyä opetussuunnitelma ja siihen lain mukaan liittyvät suunnitelmat ja esittää ne lautakunnan jaostolle vahvistettavaksi,
* hyväksyä vuosittain opetussuunnitelmaan perustuva suunnitelma lukuun ottamatta 7 §:n 9 kohdassa mainittuja vuotuisia työaikoja, talousarvioehdotus ja talousarvion käyttösuunnitelma sekä ehdotukset muiksi suunnitelmiksi,
* tarvittaessa määrätä oppilaskunnan ehdotuksesta oppilaskunnan ohjaajana toimiva opettaja ja hänen sijaisensa sekä tarvittaessa vahvistaa oppilaskunnan ja kerhojen säännöt,
* erottaa peruskoulun oppilas sekä lukion ja ammatillisen oppilaitoksen opiskelija enintään kuukaudeksi edellyttäen, että koulu tai oppilaitos huolehtii oppilaan tai opiskelijan opiskelumahdollisuuksista sinä aikana, kun tämä on erotettu, ja päättää oppilaan ja opiskelijan oikeudesta osallistua opetukseen, jos tämä on tutkimuksen alaisena rikoksesta. päättää ammatillisessa toisen asteen koulutuksessa opiskeluoikeuden menettämisestä,
* asettaa oppilaitoksen ammatilliset neuvottelukunnat.
* suorittaa muut lautakunnan tai sen osaston määräämät tehtävät.
* asettaa, kun asian laatu sitä erityisesti edellyttää, valmistelemaan määrättyä asiaa tilapäinen jaosto, josta on soveltuvin osin voimassa, mitä johtokunnasta on määrätty.

#### Lisäksi opetustoimen johtosäännön 25 §:n 6 momentin mukaan

* Opettajanviran vakinaisen haltijan valitsee sekä tuntiopettajan toistaiseksi ottaa peruskoulussa, lukiossa ja aikuislukiossa johtokunta sekä ammatillisessa oppilaitoksessa rehtori. Ammatillisen oppilaitoksen koulutusjohtajan, liiketoimintapäällikön ja talouspäällikön valitsee johtokunta

Vaalikaudella 2013-16 koulumme johtokunnan jäsenet henkilökohtaisine varajäsenineen ovat:

Erja Vitikka, pj., (erja.vitikka@oph.fi) Anna Suutarla
Nora Blom, varapj., (nora.blom@maxinetti.fi) Outi Loimaranta
Johanna Kuisma Netta Mikkilä
Riku Liljeström Kari Vaattovaara
Ekku Raikamo Marko Lievonen
Kirsi-Maria Korhonen Annu Kostiainen
Nella Nousiainen Aila Vaherno
Kimmo Sundström Anssi Pakula
Marja Riitta Rautaparta (avoimen viran sijainen) esittelijä ja sihteeri

**Johtokunnan jäsenet välittävät mielellään palautetta koulun toiminnasta ja ovat tavattavissa koulun tapahtumien yhteydessä.**

## HENKILÖKUNNAN KOULUTUS

Henkilökuntamme pyrkii kouluttautumaan säännöllisesti. Yleensä pidämme koulutukset oppituntien ulkopuolisena aikana, mutta joskus esimerkiksi ulkopuolisen asiantuntijan aikataulun vuoksi joudumme lyhentämään oppilaiden työpäiviä. Koulupäivien lyhennykset korvataan esim. opintokäyntien yhteydessä.

## SIJAISET

****Opettajan ollessa poissa luokassa on sijaisopettaja tai toinen koulun opettaja. Sijaisena toimivat ovat esim. opettajaksi opiskelevia. Pyrimme käyttämään mahdollisimman paljon samoja, tuttuja sijaisia.

**ARVIOINTI**
**TAVOITTEET**Lukuvuoden keskeiset tavoitteet asetetaan syksyllä jokaisen oppilaan omaan opintosuunnitelmaan eli Vuosien kirjaan. Tavoitteet mietitään yhdessä oppilaan, opettajan ja huoltajan kesken.

**JATKUVA ARVIOINTI**Arviointia tehdään jatkuvasti pitkin vuotta. Työ-pari suunnittelee omat arviointikäytäntönsä ja miettii, miten oppilaalla, opettajalla ja huoltajalla on ajantasainen kuva opiskelun sujumisesta. Opettajat tiedottavat oppilaille ja huoltajille käytännöistään.

 **ITSEARVIOINTI**Oppilaita kasvatetaan koulussamme erityisen paljon itsenäiseen työskentelyyn ja oman työnsä suunnitteluun, joten myös arvioinnissa työskentelyn osuus korostuu. Oppilasta ohjataan säännöllisesti arvioimaan omaa työskentelyään ja oppimistaan niin suullisesti kuin myös erilaisten itsearviointilomakkeiden avulla.

 **ARVIOINTIKESKUSTELUT = VÄLIARVIOINTI**Arviointikeskustelut käydään joulu-tammikuussa.

Keskusteluun osallistuvat opettaja, oppilas ja huoltaja, tarvittaessa myös erityisopettaja, aineopettaja tai esim. moniammatillisen tiimin edustaja.Arviointiviikolle laaditaan lukujärjestys, jossa oppilaiden koulupäiviä voidaan lyhentää niin, että luokanopettajat vapautuvat pitämään keskusteluja. Lyhentämistä voi tehdä esim. jakotunteja ja pienryhmiä yhdistämällä. Mikäli oppilaan saamat opetustunnit vähenevät, niitä korvataan lukuvuoden aikana retkien ja tapahtumien pidentäminä työpäivinä.

Arviointikeskustelun tarkoitus on ohjata ja tukea oppilaan koulunkäyntiä. On tärkeää, että kaikille osapuolille muodostuu realistinen kuva opintojen etenemisestä. Myös vaikeita asioita pitää uskaltaa ottaa puheeksi. Joitakin asioita voi käsitellä myös aikuisten kesken ilman lasta. **LUKUVUOSITODISTUS**Lukuvuoden päätteeksi annetaan lukuvuositodistus. Uuden opetussuunnitelman mukaan lukuvuositodistus on kaikille luokka-asteilla sanallinen.

## STIPENDIT

Keväällä jokainen luokka äänestää Kivan Kaverin stipendin saajan. Lisäksi jaetaan kirja- ja rahastipendejä opinnoissa erityisen hyvin menestyneille ja/tai tsempanneille. Stipendirahastoa ovat kartuttaneet mm. Lions Club Laajasalo ja Revonsalmi, Helsingin Palvelukeskus (ent. Palmia) ja Kevätpörriäinen.

**YLÄASTE**

Peruskoulun kuuden ensimmäisen vuoden jälkeen jatketaan opiskelua yläasteella. Laajasalossa asuvien lasten lähiyläaste on Laajasalon peruskoulu. Teemme yhteistyötä esim. tutustumiskäyntien muodossa Laajasalon peruskoulun kanssa.

Halutessaan oppilaat voivat hakeutua muille yläasteille, jokainen yläaste päättää omasta oppilaaksiotostaan. Opetusviraston kotisivuilta ([www.edu.hel.fi](http://www.edu.hel.fi)) löytyvät koulujen yhteystiedot. Osa kouluista järjestää soveltuvuuskokeita. Ala-asteen todistuksilla tai lausunnoilla ei ole merkitystä yläasteelle pääsemiseen vaan soveltuvuuskokeen tulos ratkaisee pääsyn painotettuun opetukseen. Kuudennen luokan oppilaat palauttavat tammikuussa luokanopettajalle yläasteen valintaa koskevat kaavakkeet.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ARJEN KÄYTÄNTÖJÄ**

**AAMUTUOKIO**Jokaisessa luokassa on päivittäin aamutuokio, joka on oman opettajan vetämä tuokio. Tarkoituksena on käydä läpi luokan yhteisiä asioita, kehittää luokkahenkeä sekä ohjata oppilaiden opintoja. Päivänavaus pidetään pääsääntöisesti aamutuokion aikana.

**AAMUPARKKI**

### Säännöllistä aamuparkkitoimintaa ei koulussamme järjestetä, mutta esim. tammikuun arviointiviikolla voi ekaluokkalaisille olla aamuparkkitoimintaa. **ILTAPÄIVÄTOIMINTA**Mannerheimin Lastensuojeluliitto järjestää iltapäivätoimintaa koulumme tiloissa. Kokoontumistilana heillä on tänä vuonna Hobitinkolo-luokka, mutta käytössä on myös muita tiloja. Leikkipuisto Puuskakulma järjestää kunnallista iltapäivätoimintaa, puh 050-5160573.**KERHOT**

Oppilaille on tarjolla **mukavaa ja mielekästä tekemistä iltapäiviin**. Toivomme vilkasta osallistumista!

Koulun tiloissa järjestetään liikuntaa, kuvataidetta, teatteria, kuoro, bändi ja luontokerho, ks lisää Wilma-tiedotteesta. Kaikkiin kerhoihin ilmoittaudutaan kunkin kerhon vetäjälle, jotka ovat joko koulun omia opettajia tai eri yhdistysten henkilöstöä. Kerhot toimivat syksyllä n 10 kertaa, yleensä 60 min./kerta ja kerhot käynnistuvät syyskuun alussa. Kuoro ja bändi pyörivät koko lukukauden ja etenkin juhlien yhteydessä tiiviisti.
Perjantaisin jatkuu **tsemppikerho**, joka on tarkoitettu sekä oppimisen tueksi että tekemättömien tehtävien tekopaikaksi, jossa saa ohjausta vaikeisiin tehtäviin.

**ILTAKÄYTTÖ**

Helsinkiläiset järjestöt, yritykset ja yksityiset henkilöt voivat anoa koulujen ja oppilaitosten tilojen käyttövuoroja illoiksi ja viikonlopuiksi. Puhelinpalveluaika arkisin on kello 9.00–14.00 puh. 310 12001. Tiedustelut sähköisesti tilavaraukset@edu.hel.fi. Esim. Laajasalon HJK, MLL ja Laajasalon Naisvoimistelijat järjestävät toimintaa iltaisin, kiinnostuneiden kannattaa olla yhteydessä suoraan näihin järjestöihin.

### **KIERRÄTYS JA KESTÄVÄ KEHITYS**Lajittelemme luokissa mm. biojätteet, paperit, energiajakeen ja sekajätteen. Koulun tasolla kierrätämme mm. lisäksi metalli- ja lasijätteen. Koulumme on Vihreä lippu -ympäristöohjelman kestävällä tasolla.

### **KOULURUOKAILU**Koulu tarjoaa kaikille oppilaille lämpimän aterian koulupäivinä, retkipäivinä retkieväät. Kouluruokailu on myös opetustilanne, jossa harjoitellaan ruokailu- ja käytöstapoja sekä opetellaan maistamaan uusiakin ruokalajeja. Oppilaat saavat ottaa itse ruokansa. Koulun aikuiset ruokailevat yhdessä oppilaiden kanssa. Koulussamme on valmistuskeittiö.

### Opetusviraston ohjeiden mukaisesti huoltajien tulee toimittaa lääkärintodistus lasten mahdollisista ruoka-allergioista, jotka vaativat erityisruokavaliota. Lasten ruoka-aine allergioista osa häviää iän myötä ja sen takia on hyvä tarkistaa tilanne vuosittain. Opetusvirasto ostaa ruoka- ja siivouspalvelut Helsingin Palvelukeskukselta (ent. Palmia).

### **MYÖHÄSTYMINEN**

Oppilaan odotetaan saapuvan kouluun aikataulun mukaisesti. Myöhästymisistä tulee merkintä Wilma –järjestelmään. Mikäli oppilas myöhästyy koulun ulkopuoliselta oppitunnilta tai retkeltä hänen on ilmoittauduttava viipymättä lähimmälle koulun aikuiselle, joka järjestää oppilaalle korvaavat opetusjärjestelyt.

**OPETUSTUOKIO**

Koulupäivän aikana oppilailla on opetustuokioita eri oppiaineissa. Tuokion pituus vaihtelee iän ja tarpeen mukaisesti. Tuokio voi olla opettajajohtoinen tai yhteistoiminnallinen oppimishetki.

### **PÄIVÄNAVAUS**Roihuvuoren seurakunta pitää koulussamme päivänavauksia evankelisluterilaista uskontoa opiskeleville oppilaille. Muiden katsomusaineiden oppilaille järjestetään ko aikana omaa ohjelmaa. Muina päivinä päivänavaus on luokissa oman opettajan pitämänä.

### **SAMANAIKAISOPETUS**Samanaikaisopetuksessa oppilasryhmällä on kaksi opettajaa, jotka voivat olla luokan-, aineen- ja/tai erityisopettajia. Tavoitteena on laadukkaampi opetus ja opetuksen eriyttäminen. Samanaikaisopetuksesta on tullut pysyvä ja pidetty käytänne koulussamme, koska se auttaa ja tukee sekä oppilasta että opettajaa koulutyöskentelyssä.

### **TYÖAJAT JA TAUOT ”SIESTAT”**

Koulupäivän ensimmäinen oppitunti alkaa klo 8.30 ja viimeinen päättyy klo 14.30. Ensimmäisen luokan oppilaat ovat pääsääntöisesti koulussa klo 8.30-12.30 välisen ajan. Opiskelemme yleensä kaksi oppituntia yhteen menoon, jonka jälkeen on puolen tunnin välitunti eli siesta. Vietämme siestat pääsääntöisesti ulkona, valvojia on vähintään kaksi. Välituntialue näytetään ensimmäisenä koulupäivänä oppilaille eikä siltä saa poistua ilman koulun aikuisen lupaa.

**URAKOINTI**

Urakat ovat sovitussa aikataulussa tehtäviä koulutöitä. Ne ovat opetettujen asioiden harjoittelua ja tarvittaessa niiden syventämistä. Urakat mahdollistavat yksilöllisen etenemisen, ajattelun ja oman työn suunnittelun harjoittelun. Niitä voi olla eri oppiaineissa ja osa koulutyöstä annetaan urakkana. Nuoremmilla oppilailla urakat voivat olla päiväkohtaisia kotitehtäviä ja isommilla oppilailla viikkourakoita. Urakat tulee olla tehtynä annettuun määräaikaan mennessä. Urakoiden määrä on oikein mitoitettu, jos niissä riittää tekemistä sekä kouluun että kotiin.

**TAPAHTUMIA JA TOIMINTAA**

**ELO-SYYSKUU**

**Vanhempainillat**:
- Kontu (1-2. lk) ke 31.8. klo 17.30
- Rivendell (3-4. lk) ti 30.8. klo 17.30
- Rohan (5-6. lk) to 1.9. klo 17:30
- Opettajien kutsumia **palavereja** oppilasasioissa, mm. pedagogisten asiakirjojen päivitystä
- Rautamannun leirikoulu ti-pe, 6-9.9.

- Opetan-Sporttipäivä to 15.9.

- Valokuvaus ti-to 20.-22.9.

- Valinnaispajat alkavat to 22.9. – 17.11.
- Johtokunnan kokous ma 26.9.

**LOKA-MARRASKUU**

- vko 42: 17.-21.10. syysloma
- Itäputouksen leirikoulu 9.-11.11.
- mahdollisesti Povan Halloween-juhlat?

**JOULUKUU**

- to 1.12. itsenäisyyspäivätanssit 4. lk
- Konnun joulujuhlasta tiedotetaan myöhemmin
- la 17.12. joulujuhlat kahdessa vuorossa

**TAMMI-HELMIKUU**
- vko 3 arviointiviikko

- 2. luokkalaisten kielivalinnat
- 6. lk yläasteiden soveltuvuuskokeet
- pe 12.2. Talviliikuntapäivä
- vko 8 hiihtoloma

**MAALIS-HUHTIKUU**

- uinnit 15.3. – 5.4. Itäkeskus
- Avolava
- leirikoulu Saksassa, vieraita meillä

**TOUKOKUU**
- **ke 10.5.** **Jock’n’Jollas** kyläfestari ja koulun tapahtumailta, jossa oppilaat esittelevät vuoden työn tuloksia. Perheet ovat tervetulleita tapahtumaan klo 17-19

- Unicef-kävely pe 26.5.
- la 3.6. Kevätlaulelot, lukuvuositodistusten jako

Yksityiskohdista ja muista tapahtumista vastuuhenkilöt tiedottavat lukuvuoden aikana.

## POIKKI & PINOONP&P on koko koulun yhteishetki n 1 / kk. Ohjelmassa on yhteislaulua ja oppilasesityksiä.

### **OSALLISUUSRYHMIÄ**Koulussamme toimii useita oppilaiden ryhmiä, joilla on tärkeitä tehtäviä koulun arjessa. Opettajaparit ohjaavat toimintaa.

* **Kummitoiminnassa** vanhemmat oppilaat auttavat ja leikittävät pienempiä.
* **Mediatiimi** toimittaa verkkolehteä PoikkisFantAsiaa, joka löytyy osoitteesta<http://poikkilaakso.koulublogit.fi/>
* **Moy-toimikunta** pitää yhteyttä, tiedottaa ja järjestää varainkeruuta Plan-kummilapseen liittyen.
* **Oppilaskunta ja hallitus**Oppilaskunnan hallitukseen kuuluu 2 oppilasta/ryhmä. Hallitus ottaa virallisesti kantaa, suunnittelee ja järjestää tapahtumia ja tempauksia koko koulun iloksi.
* **Siestaliikuttajat** Oppilaista valitut Siesta-liikuttajat opettavat pelejä ja leikkejä sekä pitävät liikuntavälinelainaamoa.
* **Vertaissovittelu = VERSO** Perehdytyksen saaneet oppilaat sovittelevat oppilaiden keskinäisiä riitoja ja erimielisyyksiä. Vertaissovittelu sopii sellaisiin tapauksiin, jossa osapuolet ovat tasaveroisia asian käsittelijöitä, mutta esim. koulukiusaamista selvittävät koulun aikuiset.
* **Ympäristöraati** kouluttaa uudet oppilaat ja opettajat Vihreä Lippu -tavoille ja muistuttaa kaikkia yhteisistä pelisäännöistä järjestäen tempauksia ja tapahtumia. Lajittelu, energian säästäminen ja kuluttamisen vähentäminen ovat olennainen osa koulun arkea.

**UUSI OPETUSSUUNNITELMA**
1.8.2016 kaikissa Suomen peruskouluissa otettiin käyttöön uusi opetussuunnitelma, joka uudistaa monia asioita. Tässä tavoitteita mm.:

- Oppilaan rooli muuttuu entistä aktiivisemmaksi ja hän rakentaa omaa polkuaan joustavasti. Opintojen valinnaisuus lisääntyy.

- Keskitytään enemmän ajattelemaan ja oppimaan oppimiseen kuin yksittäisiin sisältöihin. Muita laaja-alaisia tavoitteita ovat mm. vuorovaikutus, arjen taidot, vaikuttaminen ja monilukutaito. Nämä sidotaan mukaan oppiaineiden taitotavoitteisiin.

- Arvioinnissa painottuvat oppimisprosessi ja itse- sekä vertaisarviointi. Poikkilaaksossa numeroarviointi poistuu kokonaan. Uudistamme Vuosien kirjan ja lukuvuositodistukset.

- Opiskelemme laajempia oppiaineiden rajat ylittäviä kokonaisuuksia eli ilmiöitä.

- Käytämme yhä enemmän tieto- ja viestintätekniikkaa. Siirrymme sähköiseen portfolioon ja pikku hiljaa ”oppikirjattomaan” kouluun, jossa oppilailla on käsikirjojen lisäksi yhä enemmän sähköisiä materiaaleja.

Koko opetussuunnitelma löytyy osoitteesta:
<http://ops.edu.hel.fi>

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

## Huoltajien yhteystiedot

**Muutokset yhteystiedoissa tulee ilmoittaa välittömästi luokanopettajalle ja koulusihteerille puhelimitse tai wilma-viestillä.**

Tämä oranssi tiedote jaetaan kokonaisena vihkosena 1. luokkalaisille ja uusille oppilaille. Muille jaetaan ajankohtaiset asiat sisältävä kansilehti, ja koko lehtinen on luettavissa koulun kotisivuilla [www.poikaa.edu.hel.fi](http://www.poikaa.edu.hel.fi) .

Liitteet palautettavaksi opettajalle:

**Kuvaus- ja retkilupa**

**Ilmoitus** oppilaan osallistumisesta uskonnollisiin tilaisuuksiin

*Mukavaa ja antoisaa lukuvuotta kaikille!*